Jól látod a problémát, és a közösségből is jelezték páran, hogy elég lett volna csak a neveket törölnöm, nem pedig mindent visszavonni. Elnézésedet kérem emiatt, de mivel nem sok munka volt benne, egyszerűbb volt most a visszavonás. Nem a gyalogutakkal van a probléma, hanem a name=* értékkel, hiszen ezeknek a járdáknak valójában nincs nevük. Az állomásokhoz vezető járdák hasznosak, szerintem azt könnyedén visszarajzolod, mert csak néhány vonalról van szó. Ha lehet, akkor ne a Bing alapján rajzolj, mert nagyon pontatlan helyenként, akár több méterrel is el lehet tolódva a valós pozícióhoz képest. Rajzolás előtt győződj meg arról, hogy a műholdkép illesztése megfelelő-e. A FÖMI ortofotót lehet alapul venni, az általában pontos.